ESTATUTS








Capítol I. La denominació, els fins i el domicili.








Article 1





Amb la denominació PENYA BLAUGRANA COMARCA DE BANYOLES es constitueix l'associació, que a l’empara de l’article 22 de la Constitució, regularà les seves activitats d'acord amb la Llei 4/2008, de 24 d’ abril, del llibre tercer del Codi civil de Catalunya, relatiu a les persones jurídiques, la Llei orgànica 1/2002, de 22 de març, reguladora del dret d’associació, i els seus estatuts.





L’associació es va constituir a Mata-Porqueres, el 2 de maig de 1985 i per temps indefinit. Els senyors Josep Planells i Masó, Joan Vinyoles i Ramió, Miquel Viñas i Roura, Raimon Planells i Masó, Pere Corominas i Canadell i Mª del Carme Planells i Masó en foren el fundadors.





Article 2





Els fins de l'associació són, fonamentalment, fomentar, mantenir i millorar l'amistat entre els socis i simpatitzants del FC BARCELONA. A tal efecte, donarà suport a les finalitats del FC BARCELONA, col·laborant en les seves iniciatives relatives al foment, la pràctica, la difusió i l'exhibició del futbol i d'altres esports, i a la promoció i la participació en les activitats socials, culturals, artístiques, científiques o recreatives adients i necessàries per mantenir la representativitat i la projecció pública de què gaudeix el Club; organitzarà viatges o excursions col·lectives; i realitzarà els actes recreatius, socials, institucionals, culturals i esportius que estimin convenients i permetin millorar les relacions entre els associats i amb tercers, la significació social de l'associació i la projecció del FC BARCELONA.





En queda exclòs tot ànim de lucre.





Article 3





1. El domicili de l'associació s'estableix a BANYOLES , comarca del Pla de L’Estany, i radica a la Plaça de Santa Maria núm. 4.





2. El domicili social assenyala l'àmbit d'activitat principal de l'entitat, si bé qualsevol altra referència geogràfica (local, estatal o internacional) resultarà igualment significativa de l'àmbit territorial.








�
Capítol II. Els membres de l'associació, els seus drets i les seves obligacions.








Article 4





Pot formar part de l’associació qualsevol persona, presentant una sol·licitud per escrit a la Junta Directiva, la qual prendrà una decisió sobre això en la primera reunió que tingui lloc, la notificarà al sol·licitant i comunicarà en l'Assemblea General més immediata les altes i baixes produïdes.





Els socis majors de 14 anys tenen dret de veu, ells mateixos, en l'Assemblea General. A més, si es tracta de menors emancipats, tenen dret de vot, també ells mateixos,  i poden elegir i ser elegits membres de la Junta Directiva.





Article 5





Són drets del membres de l'associació:





1. Assistir amb veu i vot a les reunions de l'Assemblea General, excepte els menors no emancipats, que només tenen dret de veu si tenen més de 14 anys.





2. Elegir o ser elegits per als llocs de representació o per exercir càrrecs directius, excepte els menors no emancipats.





3.  Exercir la representació que se'ls confereixi en cada cas.





4. Intervenir en el govern i les gestions, en els serveis i les activitats de l'associació, d'acord amb les normes legals i estatutàries.





5. Exposar a l'Assemblea i a la Junta Directiva tot el que considerin que pugui contribuir a fer més plena la vida de l'associació i més eficaç la realització dels objectius social bàsics.





6. Sol·licitar i obtenir explicacions sobre l'administració i la gestió de la Junta Directiva o dels mandataris de l'associació.





7. Ésser escoltats prèviament a l'adopció de mesures disciplinàries.





8. Rebre informació sobre les activitats de l'associació.





9. Fer bon ús dels serveis comuns que l'associació estableixi o tingui a la seva disposició.


10. Formar part dels grups de treball.





11. Posseir un exemplar dels estatuts.





Article 6





Són deures dels membres de l'associació:





1. Comprometre's amb les finalitats de l'associació i participar activament per assolir-les.





2. Contribuir al sosteniment de l'associació amb el pagament de quotes, derrames i altres aportacions econòmiques fixades pels estatuts i aprovades d'acord amb aquests.





3. Complir la resta d'obligacions que resultin de les disposicions estatutàries.





4. Acatar i complir els acords vàlidament adoptats pels òrgans de govern de l'associació.





Article 7





Són causes per ser donat de baixa de l'associació:





1. Que ho decideixi la persona interessada, que ha de comunicar per escrit la seva decisió a la Junta Directiva.





2. No satisfer les quotes fixades d’un any.





3. No complir les obligacions estatutàries.








Capítol III. L'Assemblea General.








Article 8





1. L'Assemblea General és l'òrgan sobirà de l'associació; els seus membres en formen part per dret propi i irrenunciable.





2. Els membres de l'associació, reunits en Assemblea General legalment constituïda, decideixen per majoria els assumptes que són competència de l'Assemblea.





3. Tots els membres queden subjectes als acords de l'Assemblea General, incloent-hi els absents, els qui en discrepen i els presents que s'han abstingut de votar.





Article 9





L'Assemblea General té les facultats següents:





a) Modificar els estatuts.





b) Elegir i separar els membres de l'òrgan de govern i controlar-ne l'activitat.





c) Aprovar el pressupost anual i la liquidació de comptes anuals, i també adoptar els acords per a la fixació de la forma i l'import de la contribució al sosteniment de l'associació i aprovar la gestió feta per l'òrgan de govern.





d) Acordar la dissolució de l'associació.





e) Incorporar-se a altres unions d'associacions o separar-se'n.





f) Sol·licitar la declaració d'utilitat pública.





g) Aprovar el reglament de règim interior.





h) Acordar la baixa o la separació definitiva, amb un expedient previ, dels associats i les associades.





i) Conèixer les sol·licituds presentades per a ésser soci o sòcia, i també les altes i les baixes d'associats i associades per una raó distinta a la de la separació definitiva.





j) Resoldre sobre qualsevol altra qüestió que no estigui directament atribuïda a cap altre òrgan de l'associació. 





La relació de les facultats que es fa en aquest article té un caràcter merament enunciatiu i no limita les atribucions de l'Assemblea General.





Article 10





1. L'Assemblea General es reunirà en sessió ordinària com a mínim un cop l'any, dins dels sis mesos següents de la data de tancament del exercici econòmic..





2. L'òrgan de govern pot convocar l'Assemblea General amb caràcter extraordinari sempre que ho consideri convenient, i ho ha de fer quan ho sol·liciti un nombre d'associats no inferior al 10%; en aquest cas, l'assemblea ha de tenir lloc dins el termini de trenta dies a comptar de la sol·licitud.





Article 11





1. L'assemblea és convocada per l'òrgan de govern mitjançant una convocatòria, que ha de contenir, com a mínim, l'ordre del dia, el lloc, la data i l'hora de la reunió.





2. La convocatòria s'ha de comunicar amb una antelació mínima de quinze dies a la data de la reunió, individualment i mitjançant un escrit adreçat al domicili que consti en la relació actualitzada d'associats i associades que ha de tenir l'associació.





3. No obstant, l’assemblea quedarà vàlidament constituïda, sense necessitat de convocatòria amb els requisits esmentats, si estant reunits tots els socis decidissin celebrar-la.





4. Les reunions de l'Assemblea General, les presideix el president de l'associació. Si no hi és, l'han de substituir, successivament, el vice-president o el vocal de més edat de la Junta. Hi ha d'actuar com a secretari qui ocupi el mateix càrrec a la Junta Directiva.





5. El secretari redacta l'acta de cada reunió, que ha de ser signada per ell mateix amb el vist-i-plau del president, incloent-hi un extracte de les deliberacions, el text dels acords adoptats i  el resultat numèric de les votacions.





Al començament de cada reunió de l'Assemblea General es llegeix l'acta de la sessió anterior a fi que s'aprovi o s'esmeni. Cinc dies abans, de tota manera, l'acta i qualsevol altra documentació relativa a l’ordre del dia de l’assemblea ha d'estar a disposició dels socis al local social.





Article 12





1. L'assemblea general es constitueix vàlidament sigui quin sigui el nombre de persones associades presents o representades.





2. Només serà vàlida la representació conferida per escrit, amb caràcter especial per a cada assemblea i a favor d’un altre soci.





3. Un nombre de socis que representi com a mínim el 10% del total pot sol·licitar a l'òrgan de govern la inclusió en l'ordre del dia d'un o més assumptes per tractar i, si ja s'ha convocat l'assemblea, sempre que ho facin dins el primer terç del període comprès entre la recepció de la convocatòria i la data de la reunió d'aquella. El mateix nombre de socis ho pot sol·licitar directament a l'assemblea, que decideix el que considera convenient, però únicament pot adoptar acords respecte als punts no inclosos en l'ordre del dia comunicat en la convocatòria si així ho decideix per majoria de les tres quartes parts dels socis assistents.





Article 13





1. En les reunions de l'Assemblea General, correspon un vot a cada membre de l'associació amb dret de vot.





2. Els acords es prenen per majoria simple de vots dels socis presents o representats.





3. Els acords es prenen per majoria de vots dels socis presents o representats, excepte per adoptar acords sobre la separació dels membres, el cessament dels càrrecs de la Junta Directiva, la modificació dels estatuts, la dissolució de l'associació, la constitució d'una federació amb associacions similars o la integració de una de ja existent, casos en què cal un nombre de vots equivalent a les dues terceres parts dels assistents. 





4. En el cas d’elecció dels membres de la Junta Directiva o de qualsevol altre òrgan, si es presenten diverses candidatures, surt elegida la que té un major nombre de vots.








Capítol IV. La Junta Directiva.








Article 14





1. Regeix, administra i representa l'associació la Junta Directiva, que componen, com a mínim, el president, el secretari, el tresorer i dos vocals. El vocal de més edat farà les funcions de vice-president si no se n’anomena un específicament. Aquests càrrecs han de ser exercits per socis diferents.





2. L'elecció dels membres de la Junta Directiva, que han d’estar associats i ser majors d’edat i tenir una antiguitat de mes de dos anys com a socis,  es fa per votació de l'Assemblea General. Les persones elegides entren en funcions després d'haver acceptat el càrrec.





3. El nomenament i el cessament dels càrrecs han de ser certificats pel secretari sortint, amb el vist-i-plau del president sortint, i s'han de comunicar al Registre d'Associacions.





4. Els membres de la Junta Directiva exerceixen el càrrec gratuïtament.





Article 15





1. Els membres de la Junta Directiva exerceixen el càrrec durant un període de cinc anys, sense perjudici que puguin ser reelegits.





2. El cessament dels càrrecs abans d'extingir-se el termini reglamentari del seu mandat pot esdevenir-se per:





a) dimissió voluntària presentada mitjançant un escrit en el qual se n'exposin els motius;





b) malaltia que incapaciti per exercir el càrrec;





c) baixa com a membre de l'associació;





d) incompliment del càrrec, declarat per la majoria qualificada que estableix l’article 13.2 dels estatuts.





3. Les vacants que es produeixin en la Junta Directiva s'han de cobrir en la primera reunió de l'Assemblea General que tingui lloc. Mentrestant, un membre de l'associació pot ocupar provisionalment el càrrec vacant.





4. Si es produeix simultàniament el cessament del President i la meitat dels membres de la Junta Directiva, cessarà tota la Junta i es constituirà la Comissió Gestora, integrada pels cinc socis més antics, exclosos els cessats, que convocarà immediatament assemblea general a fi d’elegir una nova Junta Directiva i realitzarà les funcions d’òrgan de govern necessàries.





Article 16





La Junta Directiva té les facultats següents:





a) Representar, dirigir i administrar l'associació de la manera més àmplia que reconegui la Llei; així mateix, complir les decisions preses per l'Assemblea General, d'acord amb les normes, instruccions i directrius que aquesta Assemblea estableixi.





b) Prendre els acords que calgui en relació amb la compareixença davant dels organismes públics i per exercir tota mena d'accions legals i interposar els recursos pertinents.





c) Proposar a l'Assemblea General la defensa de l'establiment de les quotes que els membres de l'associació han de satisfer.





d) Convocar les assemblees generals i controlar que es compleixin els acords que s'hi adoptin.





e) Presentar el balanç i l'estat de comptes de cada exercici a l'Assemblea General per a què els aprovi, i confeccionar els pressupostos de l'exercici següent.





f) Contractar els empleats que l'associació pugui tenir.





g) Inspeccionar la comptabilitat i preocupar-se perquè els serveis funcionin amb normalitat.





h) Establir grups de treball per aconseguir de la manera més eficient i eficaç els fins de l'associació, i autoritzar els actes que aquests grups projectin dur a terme.





i) Nomenar els vocals de la Junta Directiva que s'hagin d'encarregar de cada grup de treball, a proposta dels mateixos grups.





j) Dur a terme les gestions necessàries davant d'organismes públics, entitats i altres persones, per aconseguir:





- subvencions o altres ajuts;





- l'ús de locals o edificis que puguin arribar a ser un lloc de convivència i comunicació i també un centre de recuperació ciutadana.





k) Obrir comptes corrents i llibretes d'estalvis a qualsevol establiment de crèdit d'estalvi i disposar dels fons que hi hagi en aquest dipòsit d’acord amb el que determina l'article 29.





l) Resoldre provisionalment qualsevol cas que no hagin previst els estatuts i donar-ne compte a la primera reunió de l'Assemblea General.





Article 17





1. La Junta Directiva es reunirà quan ho tingui per convenient i necessàriament abans de cada assemblea general ordinària anual.





2. Ha de ser convocada prèviament pel president o per la persona que el substitueixi, o quan ho sol·licitin tres dels seus membres.





Article 18





1. La Junta Directiva queda constituïda vàlidament si ha estat convocada amb antelació i hi assisteixen la majoria dels seus membres, o quan estant reunits tots els membres de la Junta decideixen celebrar-la.





2. Els membres de la Junta Directiva estan obligats a assistir a totes les reunions que es convoquin, encara que, per causes justificades, poden excusar-se'n i atorgar la representació a un altre membre de la mateixa. L'assistència del secretari hi és necessària sempre.





3. La Junta Directiva pren els acords per majoria de vots dels assistents.





4. Els membres de la Junta Directiva exerceixen llur càrrec amb diligència i lleialtat, havent de guardar secret de les informacions confidencials relatives a l’associació, fins i tot després de cessar en el càrrec; i l’exerceixen gratuïtament, sense perjudici del dret a la bestreta i al reembossament de les despeses, degudament justificades, i a la indemnització pels danys que en derivin.





Article 19





1. La Junta Directiva pot delegar alguna de les seves facultats en una o diverses comissions o grups de treball si compta, per fer-ho, amb el vot favorable de dos terços dels seus membres.





2. També pot nomenar, amb el mateix quòrum, un o uns quants mandataris per exercir la funció que els confiï amb les facultats que cregui oportú conferir-los en cada cas.





Article 20





Els acords de la Junta Directiva s'han de fer constar en el llibre d'actes i han de ser signats pel secretari amb el vist-i-plau del president.


En iniciar-se cada reunió de la Junta Directiva, s'ha de llegir l'acta de la sessió anterior perquè s'aprovi o es rectifiqui, si és procedent.








Capítol V. El president i el vice-president








Article 21





1. Són pròpies del president les funcions següents:





a) Dirigir i representar legalment l'associació, per delegació de l'Assemblea General i de la Junta Directiva.





b) Presidir i dirigir els debats, tant de l'Assemblea General com de la Junta Directiva.





c) Emetre un vot de qualitat decisori en els casos d'empat.





d) Establir la convocatòria de les reunions de l'Assemblea General i de la Junta Directiva.





e) Visar les actes i els certificats confeccionats pel secretari de l'associació.





f) Les atribucions restants pròpies del càrrec i aquelles per a les quals el deleguin l'Assemblea General o la Junta Directiva.





2. El president és substituït, en cas d'absència o malaltia, pel vice-president o el vocal de més edat de la Junta, per aquest ordre.








Capítol VI. El tresorer i el secretari








Article 22





El tresorer té com a funció la custòdia i el control dels recursos de l'associació, com també l'elaboració del pressupost, el balanç i la liquidació de comptes. Porta un llibre de caixa. Signa els rebuts de quotes i altres documents de tresoreria. Paga les factures aprovades per la Junta Directiva, les quals han d'ésser visades prèviament pel president, i ingressa el que sobra en dipòsits oberts en establiments de crèdit o d'estalvi.








Article 23





El secretari ha de custodiar la documentació de l'associació, aixecar, redactar i signar les actes de les reunions de l'Assemblea General i la Junta Directiva, redactar i autoritzar els certificats que calgui lliurar, i també portar el llibre de registre de socis.











Capítol VII. Les comissions o grups de treball.








Article 24





La creació i constitució de qualsevol comissió o grup de treball l'han de plantejar els membres de l'associació que vulguin formar-los, que n'han d'assabentar la Junta Directiva i explicar les activitats que es proposen dur a terme.





La Junta Directiva s'ha de preocupar d'analitzar les diferents comissions o grups de treball, els encarregats dels quals li han de presentar un cop al mes un informe detallat de les seves actuacions.











Capítol VIII Presidència d’honor








Article 25


La penya pot tenir president d’honor, que pot recaure en un soci de la penya que s’hagi destacat pel treball dins de la penya o que sigui una persona de prestigi reconegut que estigui vinculada amb els objectius de la penya.





Article 26


Es concedirà la presidència, a la persona proposada per la junta directiva, o per algun soci, si obté majoria absoluta en votació realitzada en  l’assemblea de socis.





Article 27





El president d’honor vetllarà pel compliment dels  objectiu de la penya, i  si s’escau, la podrà representar en qualsevol lloc i ocasió i podrà presidir qualsevol acte públic que realitzi la penya.

















Article 28





La presidència d’honor serà vitalícia, a menys que hi hagi renuncia o si per conducta improcedent o contraria als interessos de la penya, es retira aquesta condició per voluntat de la majoria absoluta de l’assembla.











Capítol IX. El règim econòmic








Article 29





Aquesta associació no té patrimoni fundacional. 





Article 30





Els recursos econòmics de l'associació es nodreixen de:





a) les quotes que fixa l'Assemblea General per als seus membres


b) les subvencions oficials o particulars


c) les donacions, les herències o els llegats


d) les rendes del patrimoni mateix o bé d'altres ingressos que puguin obtenir-se.





Article 31





Tots els membres de l'associació tenen l'obligació de sostenir-la econòmicament, mitjançant quotes o derrames, de la manera i en la proporció que determini l'Assemblea General, a proposta de la Junta Directiva.





L'Assemblea General pot establir quotes d'ingrés, quotes periòdiques mensuals, que s'abonaran per mesos, trimestres o semestres, segons el que disposi la Junta Directiva, i quotes extraordinàries.





Article 32





L'exercici econòmic no coincideix amb l'any natural,  i queda tancat el 31 de juliol.





Article 33





En els comptes corrents o llibretes d'estalvis obertes en establiments de crèdit o d'estalvi, hi han de figurar les signatures del president, el tresorer i el secretari.





Per poder disposar dels fons n'hi ha prou amb dues firmes, una de les quals ha de ser la del tresorer o bé la del president.








Capítol X. Règim disciplinari.








Article 34





L'òrgan de govern pot sancionar les infraccions comeses pels socis que incompleixen les seves obligacions.





Aquestes infraccions es poden qualificar de lleus, greus i molt greus, i les sancions corresponents poden anar des d'una amonestació fins a l'expulsió de l'associació, segons el que estableixi el reglament intern.





El procediment sancionador s'inicia d'ofici o bé com a conseqüència d'una denúncia o comunicació. La Junta Directiva nomena un instructor, que tramita l'expedient sancionador i proposa la resolució, amb audiència prèvia del presumpte infractor. La resolució final, que ha de ser motivada, l'adopta aquest òrgan de govern.





Els socis sancionats que no estiguin d'acord amb les resolucions adoptades poden sol·licitar que s'hi pronunciï l'Assemblea General, que les confirmarà o bé acordarà les resolucions de sobreseïment oportunes.








Capítol XI. La dissolució.








Article 35





L'associació pot ser dissolta si ho acorda l'Assemblea General, convocada amb caràcter extraordinari expressament per a aquest fi.





Article 36





1. Un cop acordada la dissolució, l'Assemblea General ha de prendre les mesures oportunes tant pel que fa a la destinació dels béns i drets de l'associació, com a la finalitat, l'extinció i  liquidació de qualsevol operació pendent.





2. L'Assemblea està facultada per elegir una comissió liquidadora sempre que ho cregui necessari.





3. Els membres de l'associació estan exempts de responsabilitat personal. La seva responsabilitat queda limitada a complir les obligacions que ells mateixos hagin contret voluntàriament.





4. El remanent que resulti de la liquidació s'ha de lliurar directament a una entitat sense afany de lucre.





5. Les funcions de liquidació i d'execució dels acords a què fan referència els apartats anteriors d'aquest mateix article són competència de la Junta Directiva si l'Assemblea General no confereix aquesta missió a una comissió liquidadora especialment designada.








Banyoles, 5 d’ octubre de 2012














Josep Oliva i Ballell				Alfons Teixidor Masdevall














Albert Viñas i Juanola			Pere Vilanova i Soler














Joan Sala i Marques				Albert Miás i Farrarons

